Ego Hugo, humilis archipresbiter Eduensis, omnibus presentem kartulam inspecturis notum facio quod Robertus presbiter de Onceio, Maria de Visenera et Petrus filius ejus et Guilliers de Vavra, in mea presencia constituti, vendiderunt et precise quitaverunt magistro Odoni de Marcigni, canonico Eduensi plastrum quod est contiguum domui ejusdem Odonis, pro novem libris Divionensium, in perpetuum pacifice possidendum, quod plastrum omnes supradicti tenentur dicto Odoni, pro fide sua in manu nostra prestita, contra omnes garantire. In cujus rei testimonium, ad preces et instanciam dictorum Roberti, Marie, Petri ejusdem Roberti nepotis, et Guilliers de Vavra, presenti kartule sigilli mei apposui firmamentum. Datum Edue, anno Domini Mº ducentesimo tricesimo, mense augusti.